钦定古今图书集成/理学汇编/学行典/第243卷 > 党孟辀
## 钦定古今图书集成/理学汇编/学行典/第243卷 > 党孟辀

按《韩城县志》：“党孟辀，干谷里人。嘉靖己亥岁，里有逋
赋，众不能办，议他徙以避催科。辀闻而止之，乃捐三
百金代输焉。里众感周，急闻于县，县榜诸邑门以旌
之。嘉靖乙卯岁，秋霜杀禾，冬地又震，辀有粟二百石，
贷者不能偿，辀悉出券焚之，曰：‘岁厄如此，不忍相迫
也’。乡党闻之，共颂其义。又夜常有窃衣帛者，家人觉”
而缚之，旦视则菜色人也。辀不讯而释焉。事传遐迩，
人遂号为党义翁。一日暮归，遇御人者于鸦儿坡，势
将被执，闻辀语，骇曰：“乃党义翁也。”各辟易去。至今里
巷相传，以为侈谈云。